CELEX: 62011CN0246
Language: hu
Date: 2011-05-23 00:00:00
Title: C-246/11. P. sz. ügy: A Törvényszék (nyolcadik tanács) T-387/07. sz., Portugália kontra Bizottság ügyben 2011. március 3-án hozott ítélete ellen a Portugál Köztársaság által 2011. május 23-án benyújtott fellebbezés

23.7.2011   
            
            
               HU
            
            
               Az Európai Unió Hivatalos Lapja
            
            
               C 219/11
            
         A Törvényszék (nyolcadik tanács) T-387/07. sz., Portugália kontra Bizottság ügyben 2011. március 3-án hozott ítélete ellen a Portugál Köztársaság által 2011. május 23-án benyújtott fellebbezés
   (C-246/11. P. sz. ügy)
   2011/C 219/14
   Az eljárás nyelve: portugál
   
      Felek
   
   
      Fellebbező: Portugál Köztársaság (képviselők: L. Inez Fernandes, S Rodrigues és A. Gattini meghatalmazottak)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül az Európai Unió Törvényszékének a T-387/07. sz. ügyben hozott ítéletét, és, következésképpen:
            
         
               —
            
            
               Utalja vissza az ügyet az Európai Unió Törvényszéke elé, hogy ez határozzon a 2007. július 31-i C(2007) 3772 határozat (1) 1. cikkének megsemmisítése iránti kérelemről az Európai Unió működéséről szóló szerződés 263. cikke értelmében és tekintetében, az eredeti keresetben szereplő jogalapoknak megfelelően.
            
         
               —
            
            
               Kötelezze a Bizottságot az eljárás költségeinek, valamint a jelenlegi fellebbező költségeinek viselésére.
            
         Másodlagos jelleggel a Bíróság az Európai Unió Bírósága Alapokmánya 61. cikke, valamint eljárási szabályzata 113. cikke rendelkezésének megfelelően helyezze hatályon kívül az Európai Unió Törvényszékének a T-387/07. sz. ügyben hozott ítéletét, határozzon véglegesen a jogvitáról, és adjon helyt a Portugál Köztársaság által első fokon előterjesztett kérelmeknek, és, következésképpen:
   
               —
            
            
               Semmisítse meg a C(2007) 3772 határozat 1. cikkét az Európai Unió működéséről szóló szerződés 263. cikke értelmében és tekintetében, az eredeti keresetben szereplő jogalapoknak megfelelően.
            
         
               —
            
            
               Kötelezze a Bizottságot az eljárás költségeinek, valamint a jelenlegi fellebbező költségeinek viselésére.
            
         
      Jogalapok és fontosabb érvek
   
   A C(2007) 3772 határozat közvetlenül érinti a Portugál Köztársaságot, a határozat jogi alapjai sértik a jogszerűség, az arányosság, a bizalomvédelem és a jogbiztonság elvét, tekintve, hogy a SGAIA határozat (globális támogatás a helyi beruházásokhoz) végrehajtása megfelelt az erre alkalmazandó jogszabályi keretnek, ami különösen az Európai Bizottság (EB) és a Caixa Geral de Depósitos (CGD) között létrejött megállapodásban öltött testet.
   Mindennek alapján a Portugál Köztársaság benyújtja a jelen, az európai uniós jog megsértésén alapuló fellebbezést, a következő jogalapokra hivatkozva:
   
               I.
            
            
               AZ INDOKOLÁSI KÖTELEZETTSÉG MEGSÉRTÉSE ÉS TÉVES INDOKOLÁS.
            
         
               II.
            
            
               A KIADÁSOK TÉNYLEGES TELJESÍTÉSÉNEK SZABÁLYOSSÁGA ÉS A 4253/88/EGK RENDELET (2) 21. CIKKE 1. PONTJÁNAK, VALAMINT A MEGÁLLAPODÁSNAK A MEGSÉRTÉSE.
            
         
      (1)  Az Európai Regionális Fejlesztési Alapból (ERFA) az 1995. július 28-i C(95) 1769 bizottsági határozattal a globális támogatás a helyi beruházások fejlesztésére Portugáliában részére odaítélt támogatás csökkentéséről szóló, 2007. július 31-i C(2007) 3772 bizottsági határozat
   
      (2)  A 2052/88/EGK rendeletnek a különböző strukturális alapok tevékenységeinek egymás között, valamint az Európai Beruházási Bank és az egyéb meglévő pénzügyi eszközök műveleteivel történő összehangolása tekintetében történő végrehajtására vonatkozó rendelkezések megállapításáról szóló, 1988. december 19-i 4253/88/EGK tanácsi rendelet (HL L 374., 1. o.)